**William Hill Plc** on yksi Ison-Britannian suurimmista vedon­välittäjistä. Se on listattuna Lontoon pörssiin ja on mukana FTSE 250 -indeksissä. 2. elokuuta 2013 lähtien sen markkina-arvoksi merkittiin 4,07 miljardia puntaa.

Historia
--------

William Hill perusti yrityksen vuonna 1934, jolloin rahapelien pelaaminen oli vielä laitonta Britanniassa. Se vaihtoi omistajaa moneen kertaan. Ensin sen osti Sears Holdings vuonna 1971, sitten Grand Metropolitan vuonna 1988 ja Brent Walker vuonna 1989.

Syyskuussa 1996 Brent Walker sai takaisin 117 miljoonaa puntaa William Hillin 685 miljoonan punnan myyntihinnasta, kun Grand Metropolitanin todettiin myydessä liioitelleen yrityksen liikevoittoa.

Vuonna 1997 japanilainen investointipankki Nomura osti William Hillin 700 miljoonan punnan LBO-hankintana, kun Brent Walker musertui yli 1,3 miljardin punnan velkataakan alla jouduttuaan Serious Fraud Officen petostutkinnan kohteeksi. Kaksi Brent Walkerin johtajaa sai petoksesta vankilatuomion.

Helmikuussa 1999 luovuttiin ehdotetusta pörssiin listautumisesta "heikon kiinnostuksen" vuoksi ja Nomura siirsi William Hillin sen sijaan yksityistä pääomaa hallinnoivien rahoitusyhtiöiden Cinvenin ja CVC Capital Partnersin omistukseen 825 miljoonalla punnalla.
William Hill listattiin Lontoon pörssiin viimein vuonna 2002. Seuraavana vuonna toimitusjohtaja David Harding sai 2,84 miljoonan punnan bonuksen, minkä seurauksena hänestä tuli vuoden 2003 Britannian parhaiten palkattu yritysjohtaja.

Yritys osti vuonna 2002 Sunderland Greyhound Stadiumin ja vuonna 2003 Newcastle Greyhound Stadiumin.

Kesäkuussa 2004 toimitusjohtaja David Harding myi 5,2 miljoonan punnan edestä osakkeita avioeronsa rahoittamiseksi ja aiheutti sillä osakkeen arvon laskun, joka vähensi koko yrityksen arvoa 75 miljoonalla punnalla.

Vuonna 2005 William Hill osti 624 vedonlyöntiliikettä Isosta-Britanniasta, Irlannista, Isle of Maniltä ja Jerseystä Stanley Leisurelta 504 miljoonalla punnalla. Hankinta teki William Hillistä hetkeksi Ladbrokesia suuremman Britannian vedonlyöntimarkkinoilla liikkeiden määrän, mutta ei liikevaihdon suhteen. Office of Fair Trading pakotti William Hillin myymään 78 624:stä Stanley-liikkeestä reilun kilpailun takaamiseksi.

Koska William Hillin epäiltiin maksaneen Stanley-liikkeistä liikaa, se poistettiin FTSE 100 -indeksistä joulukuussa 2005.

Vuonna 2008 toimitusjohtajaksi tuli Ralph Topping. Jätettyään Strathclyden yliopistossa opiskelun kesken itseään "riiviöksi" nimittänyt Topping alkoi vuonna 1973 työskennellä lauantaisin William Hillin vedonlyöntiliikkeessä Hampden Parkin lähellä Glasgow’ssa. Pikkuhiljaa hän kipusi yrityksen arvoasteikossa yhä ylemmäksi.

Marraskuussa 2008 William Hillistä tuli kumppani Orbisin (myöhemmin OpenBet) ja israelilaisen Playtech-ohjelmistoyrityksen kanssa parantaakseen epäonnistunutta verkkotoimintaansa.

Sopimuksen ehtojen mukaisesti William Hill maksoi Playtechin perustajalle Teddy Sagiille 144,5 miljoonaa puntaa erilaisista voimavaroista ja tytäryhtiöistä. Näihin kuului lukuisia nettikasinosivustoja, joita William Hill edelleen pyörittää nimellä WHG. Playtech otti 29 prosentin omistuksen uudesta William Hill Online -kokonaisuudesta.

Yritys menetti 26 miljoonaa puntaa luopuessaan aikaisemmasta talonsisäisestä järjestelmästä. Kesäkuussa 2009 William Hill kannatti kumppaniaan Playtechiä, vaikka se menetti neljäsosan pörssimarkkina-arvostaan tulosvaroituksen vuoksi.

Toiminta
--------

William Hillin kirjanpitäjät ovat Headingleyssä, Leedsissä.
William Hillin toiminta on maailmanlaajuista ja sillä on noin 16 600 työntekijää Ison-Britannian, Irlannin ja Gibraltarin pääkonttoreissa. Se tarjoaa vedonlyöntipalveluja niin puhelimen ja Internetin kautta kuin 2 300 lisensioidussa vedonlyöntiliikkeessä eri puolilla Isoa-Britanniaa. Yhdessä ne muodostavat Britannian suurimman rahapelialan yrityksen, jonka hallussa on 25 prosenttia Ison-Britannian ja Irlannin markkinoista. Rotherhamissa, Englannin South Yorkshiren maakunnassa sijaitsevat puhelinvedonlyönnin puhelinkeskukset ottivat vuoden 2007 Grand National -laukkakilpailun aikaan vastaan 125 000 vetoa. Yrityksen mukaan sen vedonlyöntiliikkeissä käsitellään tavallisena päivänä yli miljoona vetolipuketta.

Verkossa toimivan urheiluvedonlyönnin lisäksi William Hill tarjoaa nettikasinopelejä, "taitopelejä", nettibingoa ja nettipokeria. Gambling Act 2005 -lain tultua voimaan voittoa ovat parantaneet pelikoneet liikevaihdon pudotessa muilla alueilla.

Vuodesta 2004 William Hill pyöritti omaa kaapelitelevisiokanavaa kahden vuoden ajan, ja nyt se tuottaa talonsisäisesti suoria lähetyksiä suoraan vedonlyöntiliikkeisiin. Lähetykset kuvataan Leedsin studiolla. Ne lähetetään samanaikaisesti liikkeiden radiolähetyksen kanssa ja tarjoavat ainutlaatuisen palvelun potentiaalisille asiakkaille.

Elokuussa 2010 William Hill aloitti koulutusohjelman yli 10 000 henkeä käsittävälle henkilökunnalleen päästäkseen eroon alaikäisten vedonlyönnistä liikkeissään.

Liikealan ammattiliitot Community ja Unite ovat arvostelleet tapaa, jolla William Hill kohtelee liikkeissä toimivia työntekijöitään. Erityisesti kritiikin kohteena oli henkilökunnan asettaminen riskille alttiiksi pakottamalla heidät työskentelemään liikkeessä yksin ja palkattoman ylityön teettäminen työpäivän päätteeksi.

Marraskuussa 2008 UBS:n analyytikot ilmaisivat "huolensa" yrityksen yli miljardin punnan velkamäärästä, joka myöhemmin vahvistettiin 1,5 miljardiksi punnaksi. Vuonna 2009 yritys teki sekä uudelleenmerkinnän että joukkovelkakirjan yrittäessään uudistaa velkaansa.

Vuodesta 2001 vuoteen 2009 William Hill maksoi kansanedustaja George Howarthille 30 000 puntaa vuodessa parlamentaarisen neuvonantajan palveluksista. William Hillin palkkakirjoilla ollessaan Howarth esitti muutoksia vuoden 2003 budjettiehdotukseen, jossa esitettiin henkilöiden välisten vetojen ankarampaa verotusta. Howarth jätti paikan vuoden 2009 kuluskandaalin jälkeen.

William Hillin mediapalvelut
----------------------------

William Hillin uutissivusto toimii urheilusivun sisarkanavana, joka tarjoaa verkossa urheiluun ja hevosurheiluun liittyviä haastatteluja, asiaohjelmia ja muuta sisältöä.

William Hill tarjoaa monia eri interaktiivisia mediapalvelun muotoja liikkeidensä ja Internetin kautta. Laukkakilpailuista suoria lähetyksiä tarjoava William Hill Radio -radiokanava on ollut olemassa jo kymmenen vuotta. Se lähettää suoria selostuksia, uutisia ja ennakkoarvioita. Sekä uutissivustolta että iTunesista voi ladata monenlaisia video- ja äänipodcasteja. Kesäkuussa 2010 William Hill laajensi kattavuuttaan urheiluvedonlyönnin saralla pelin aikana pyörivällä in-play-radiolla.

William Hill tekee päivittäistä lähetystä joka puolella Britanniaa sijaitseviin vedonlyöntiliikkeisiinsä. Leedsin toimistolta suorana tehty lähetys on ensimmäinen tämän tyylinen promootio rahapelien ja vedonlyönnin alalla.

Ison-Britannian ulkopuolella
----------------------------

Vuonna 2009 William Hill siirsi nettipelien ja kiinteiden kertoimien pelien osaston Gibraltarille veronkiertotarkoituksessa. Gibraltarilla William Hill on Gibraltar Betting and Gaming Associationin (GBGA) jäsen. Aikaisemmin yrityksen verkkotoiminnot sijaitsivat Alankomaiden Antillien veroparatiisissa, mutta vuonna 2007 tuli voimaan laki, joka kielsi EEA-maiden ulkopuolisia rahapeliyrityksiä mainostamasta Britanniassa.

Maaliskuussa 2009 William Hill sulki 14 liikettä Irlannissa, minkä seurauksena 53 ihmistä menetti työpaikkansa. Helmikuussa 2010 julkistettiin, että loppujen 36 Irlannissa olevan liikkeen toimintaa arvioitiin ja vireillä oli mahdollisesti ristiriitaisia tunteita herättävien peliautomaattien tuominen irlantilaisiin liikkeisiin.
William Hill joutui vuonna 2008 luopumaan toiminnastaan Italiassa vain kahden vuoden yrittämisen jälkeen. Tämä epäonnistuminen maksoi yritykselle miljoona puntaa tuhlattujen sijoitusten muodossa. Espanjassa William Hillin yhteistyönä tehty toiminta loppui tammikuussa 2010, jolloin heidän yhteistyökumppaninsa Codere osti William Hillin 50 prosentin omistusosuuden yhdellä eurolla. Toiminnan alkaessa huhtikuussa 2008 molemmat osapuolet sijoittivat siihen 10 miljoonan euron alkupääoman. William Hill menetti tässä laajennusyrityksessä 11,6 miljoonaa puntaa vuonna 2008 ja 9,3 miljoonaa puntaa vuonna 2009.

Syyskuussa 2009 osallistui tarjouskilpailuun Intian ensimmäisestä nettirahapeliluvasta. He ilmaisivat kiinnostuksensa tulla Intian markkinoilla kaukaisen Himalajan alueen nimeltä Sikkim kautta.

Kesäkuussa 2012 William Hill laajensi toimintansa Nevadaan, ainoaan Yhdysvaltain osavaltioon, joka sallii kokonaisvaltaisen urheiluvedonlyönnin. Se osti sieltä kolme urheiluvedonlyöntiketjua, Lucky's, Leroy’s ja Club Cal Nevan satelliittitoiminnot, yhteensä 53 miljoonalla dollarilla. Sopimuksentekohetkellä William Hill sai hallintaansa 55 prosenttia osavaltion urheiluvedonlyöntipaikoista ja 11 prosenttia osavaltion laajuisesta liikevaihdosta. Kaikki kolme ketjua nimettiin uudelleen William Hill -brändillä.

Sponsorointi
------------

Vuonna 2007 William Hill uhkasi lopettaa lukuisten eri laukkakilpailujen sponsoroinnin, koska sille tuli kiistaa TurfTV:stä kilparatojen kanssa. TurfTV:tä kiivaimmin arvostellut William Hill joutui myöhemmin nöyryyttävästi perääntymään. Se ryhtyi TurfTV-kanavan tilaajaksi tammikuussa 2008.

Elokuussa 2009 William Hill alkoi sponsoroida Espanjan La Ligassa pelaavaa Málaga CF -jalkapallojoukkuetta.

Se sponsoroi myös vuosittain jaettavaa William Hill Sports Book of the Year -palkintoa. Tämä palkinto on "omistautunut erinomaisen ansiokkaan urheilukirjoittamisen palkitsemiseen".

Mainokset
---------

Toukokuussa 2008 Advertising Standards Authority (ASA) kielsi William Hilliä esittämästä televisiomainosta, jossa heidän mukaansa "hyväksyttiin sosiaalisesti vastuuton vedonlyöntikäytös".

Lokakuussa 2009 ASA kielsi julisteen ja valtakunnallisen lehtimainoksen, jossa luvattiin "100 £ EDESTÄ ILMAISIA VETOJA". Mainoksen todettiin olevan "todennäköisesti harhaanjohtava" ja rikkovan Committee of Advertising Practice -komitean "todenmukaisuutta" koskevaa säännöstä.

Maaliskuussa 2010 ASA kielsi mainoksen, jossa sanottiin "William Hillillä parhaat hinnat: FAKTA". Se rikkoi useita Committee of Advertising Practicen säännöksiä, mukaan lukien "todeksi osoittamiseen", "todenmukaisuuteen" ja "rehellisyyteen" liittyviä säännöksiä.
Syyskuussa 2011 William Hill teki tv-mainoksen, jossa soi vuoden 2005 sinkkubiisi A Bit Patchy.

Syyskuussa 2012 ASA kielsi mainokset, joissa luki "parhaat hinnat parhaille hevosille" ja "parhaat hinnat parhaille joukkueille". Ne rikkoivat useita Committee of Advertising Practicen säännöksiä, mukaan lukien "harhaanjohtavaan mainontaan", "todeksi osoittamiseen" ja "vertailuun" liittyviä säännöksiä. ASA kielsi myös toisen mainoksen, jossa väitettiin "taatusti parhaat kertoimet", koska se oli harhaanjohtavaa.

Lähteet
-------

1. ↑  William Hill: CEO Designate announcement
2. 1 2 3  Preliminary Results 2013 (PDF) William Hill.  Arkistoitu 15 maaliskuu 2014. Viitattu 15 March 2014.
3. ↑  William Hill: At a glance (Arkistoitu – Internet Archive)
4. ↑  William Hill: Key facts (Arkistoitu – Internet Archive)
5. 1 2 3 4 5  William Hill: History (Arkistoitu – Internet Archive)
6. ↑  Richard Davenport-Hines, ‘Clore, Sir Charles (1904–1979)’ *Oxford Dictionary of National Biography*, Oxford University Press, 2004
7. ↑  "BRENT WALKER RECOUPS POUNDS 117M FROM BETTING STAKE OF SEVEN YEARS AGO", *The Observer*, London, 29 September 1996
8. ↑  Brent walker group plc: disposal of william hill and delisting Brent Walker Group. Viitattu 13.4.2010.
9. ↑  Cope, Nigel. "Ex-Goldcrest director jailed over cover-up", *The Independent*, 1996-12-07. Luettu 2010-04-13.
10. ↑  Farrelly, Paul. "SFO launches third Brent Walker fraud trial", *The Independent*, 1996-09-29. Luettu 2010-04-13.
11. ↑  "BOOKIE CITY PLAN FALLS AT FINAL HURDLE", *Sunday Mirror*, London, 21 February 1999
12. ↑  Business & Media: Business: Top 10 highest paid directors, *The Observer*, London, 1 February 2004
13. ↑  "Wm Hill defends statement timing as shares fall again", *The Guardian*, London, 7 July 2004
14. ↑  "WILLIAM HILL CHIEF BLAMES DIVORCE FOR POUNDS 5M STAKE SALE THAT KNOCKS SHARES", *The Independent*, London, 11 June 2004
15. ↑  "William Hill buys Stanley shops" BBC News, 16 May 2005
16. ↑  Wallop, Harry. "William Hill ordered to sell 78 shops", *The Telegraph*, 2005-08-03. Luettu 2010-04-12.
17. ↑  Stevenson, Rachel. "William Hill becomes UK's biggest bookie", *The Independent*, 2005-05-17. Luettu 2010-04-13.
18. ↑  Wm Hill defies relegation *Yorkshire Post*. Viitattu 13.4.2010.
19. 1 2  Business big shot: Ralph Topping *The Times*, London, 22 February 2008
20. ↑  Casino machines save Hill after web bets flop *London Evening Standard*. Viitattu 12.4.2010.
21. 1 2  William Hill in deal with Playtech to expand on-line gaming operation *The Independent*, 21 October 2008
22. ↑  Interview: Henry Birch, William Hill Online *eGaming Review*.  Arkistoitu 11.6.2010. Viitattu 14.4.2010.
23. ↑  Bowers, Simon. "William Hill to buy in technical experts to save internet arm", *The Guardian*, 2008-01-11. Luettu 2010-04-12.
24. ↑  "Bookie's IT botch", *Daily Mail*, London, 11 January 2008
25. ↑  King, Ian. "William Hill reassures after Playtech warning", *The Times*, 2009-07-21. Luettu 2010-04-12.
26. ↑  William Hill PLC website
27. 1 2  Lister, Sam. "High-stakes gambling machines causing serious addiction", *The Times*, 2009-02-07. Luettu 2010-04-13.
28. ↑  William Hill 'satisfied' with business, *Yorkshire Post*, Leeds, 24 April 2008
29. ↑  Sibun, Jonathan. "William Hill unfazed by gaming review", *The Telegraph*, 2008-02-28. Luettu 2010-04-13.
30. ↑  Staff at William Hill train to avert underage gambling (Arkistoitu – Internet Archive)
31. ↑  Newsletter Unite the Union.  Arkistoitu 14.12.2009. Viitattu 12.4.2010.
32. 1 2  Community on Wm. Hill restructuring Community.  Arkistoitu 25.7.2011. Viitattu 12.4.2010.
33. ↑  Something for nothing Community.  Arkistoitu 15.4.2009. Viitattu 12.4.2010.
34. 1 2  Harrington, Ben. "William Hill to launch £250m high yield bond", *The Telegraph*, 2009-11-05. Luettu 2010-04-12.
35. ↑  Fletcher, Nick. "Investors bet on bookies, but bad debt worries hit IG", *The Guardian*, 2008-11-20. Luettu 2010-04-12.
36. ↑  William Hill; INSIDE THE CITY, *The Sunday Times*, London, 2 August 2009
37. ↑  "MP acting as bookies' lackey is a disgrace", *The Telegraph*, London, 19 May 2003
38. ↑  "MP ACCUSED ON BET LAWS", *Daily Echo*, Liverpool, 26 May 2003
39. ↑  "MP quits bookmaker job ahead of crackdown; Private earnings under spotlight", *Daily Post*, Liverpool, 29 June 2009
40. ↑  "William Hill moves online betting offshore", *The Times*, 2009-08-04. Luettu 2010-04-12.
41. ↑  Kelso, Paul. "William Hill's offshore gambling move raises match-fixing fears", *The Telegraph*, 2009-08-04. Luettu 2010-04-12.
42. ↑  GBGA Official Website *gbga.gi*. Viitattu 21 January 2014.
43. ↑  Mainwaring, Jon. "William Hill Casino relocates ahead of advertising ban", *The Independent*, 2007-08-12. Luettu 2010-04-14. Archived from the original on 2010-01-17.
44. ↑  "William Hill to close 14 betting shops in Republic", *Irish Times*, 2 February 2009. Luettu 2010-04-14. Archived from the original on 30 joulukuu 2010.
45. ↑  "William Hill waits for details on State's gambling reform", *Irish Times*, 2 February 2010. Luettu 2010-04-14. Archived from the original on 20 lokakuu 2012.
46. ↑  Italian gamble a loser for Hills *London Evening Standard*. Viitattu 12.4.2010.
47. ↑  Sale of Spain joint venture William Hill.  Arkistoitu 18.7.2011. Viitattu 14.4.2010.
48. ↑  William Hill PLC - Re Joint Venture William Hill.  Arkistoitu 18.7.2011. Viitattu 14.4.2010.
49. ↑  Annual Online Report William Hill.  Arkistoitu 26.8.2011. Viitattu 21.4.2010.
50. ↑  Thompson, James. "Betfair and William Hill target India", independent.co.uk, 2009-10-27. Luettu 2009-10-27.
51. 1 2  Velotta, Richard N.. "British oddsmaker William Hill gets OK to operate 159 books in Nevada", 21 June 2012. Luettu 28 June 2012.
52. 1 2  Green, Steve. "William Hill, Affinity in long-term sports betting deal", 28 June 2012. Luettu 28 June 2012.
53. ↑  Paley, Tony. "Bookmakers threaten sponsorship cuts as betting shop row escalates", *The Guardian*, 2007-03-26. Luettu 2010-06-14.
54. ↑  "William Hill deal with TurfTV a case of history repeating as punter power wins day", *The Scotsman*. Luettu 2010-06-14.
55. ↑  "Sanz: William Hill deal strengthens Malaga relationship with British community", Tribalfootball.com. Luettu 2010-04-12.
56. ↑  William Hill Sports Book of the Year Hampshire County Council. Viitattu 13.4.2010. [vanhentunut linkki]
57. ↑  ASA Adjudication on William Hill (Gibraltar) Ltd ASA.  Arkistoitu 9.1.2010. Viitattu 13.4.2010.
58. ↑  ASA Adjudication on William Hill Organisation Ltd ASA.  Arkistoitu 8.1.2010. Viitattu 13.4.2010.
59. ↑  ASA Adjudication on William Hill Organisation Ltd ASA.  Arkistoitu 23.3.2010. Viitattu 13.4.2010.
60. ↑  William Hill Football betting New Season TV Advert 2011 / 2012
61. ↑  ASA Adjudication on William Hill Organisation Ltd ASA. Viitattu 5.1.2013.

Aiheesta muualla
----------------

* Viralliset kotisivut - FI
* Viralliset kotisivut - EN